นายกรัฐมนตรี ย้ำจุดยืนรัฐบาลไม่แก้มาตรา 112 บริหารประเทศยึดหลัก ชาติ ศาสนาและพระมหากษัตริย์
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ในที่ประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี ได้ย้ำถึงจุดยืนเกี่ยวกับมาตรา 112 ว่า ในนามของนายกรัฐมนตรี คณะรัฐมนตรีและพรรคร่วมรัฐบาล ไม่มีนโยบายในการแก้ไขมาตรา 112 อย่างแน่นอนและจะบริหารประเทศโดยยึดหลัก ชาติ ศาสนาและพระมหากษัตริย์ส่วนในกรณีที่ฝ่ายค้านอภิปรายแสดงความคิดเห็นพาดพิงถึงคณะรัฐมนตรีว่าไม่ให้ความสำคัญกับการมาตอบกระทู้ถามสดในสภาฯนั้น นายวิษณุ เครืองาม รองนายกรัฐมนตรี ได้ชี้แจงกับนายชวน หลีกภัย ประธานสภาผู้แทนราษฎรไว้แล้ว ว่าวันนี้เป็นกรณีพิเศษ เนื่องจากรัฐมนตรีติดประชุมครม.จึงทำให้ไม่สามารถไปตอบกระทู้ถามสดในสภาได้ เพราะมีหลายประเด็นสำคัญที่ต้องชี้แจงต่อ ครม. เช่น การเปิดประเทศ เปิดภาคเรียน ดังนั้นจึงขอให้ฝ่ายค้านเข้าใจ โดยยืนยันว่ารัฐบาลให้ความสำคัญกับการตอบกระทู้และพร้อมให้ความร่วมมือเสมอ